# Briva e Charensac

Briva e Charensac (Brives-Charensac en francés) z-es una comuna velaiosa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Briva e Charençac :
| Chadrac | Lo Montelh | Sent German de la Prada |
| Lo Puei | | Cobon |

## Toponimia
### Briva

Las fòrmas ancianas son Brivas, Brivatensis vicus vès 990, Briva en 1231, Domus infirmarie Brive prope Anicium en 1291.
Lo sens delh gallic briva z-es « pònt ». S'agís d'un pont antic [gal, en fusta, pueis roman, en pèira] sobre Léger situat un pauc en amont delh pònt medievau de la Chartrosa, per ont passava « la velha estrada d'Aniç (Lo Puei) a Valença per Chaniac (Sant Agrève) », dita tanben vio de Raffy$^,$.

### Charençac

Las fòrmas ancianas son Iharanciacus en 1089, Charensac en 1210, Charansac en 1219, Charenssac en 1249, Charinssac en 1324, Charanssac lès le pont de Brive, par. de Sainct George du Puy en 1545. Lo nom a coneissut, coma Charençat e d'autres toponimes de mesma origina, una dissimilacion vocalica (-ran- > -ren-).
Joan Arçac accèpta l'explicacion de Dauzat, lo nom gallic d'òme Carantius, ambelh sufixe -acum, mas supausa tanben lo « tèma » *kar-ant-, de *kar-, pèira, ròc, ambelh sufixe latin -ant (a) : lo vialatge z-es alh pè d'una montada peirosa. Mas totes los toponimes semblablas an una posicion geografica identica ? Sembla pas. z-Es aquelh carant- que Joan Coromines pensava sorotaptic (delhs Urnenfelder : champs d'urnas).

### Corçac o Corsac

Las fòrmas ancianas son (per lo Peiron de Corçac, ròc, luòc de pelegrinatge solemne delh clerjat de la catedrala lo 11 de julhet) Terra de Corsac en 1215, Ruppes de Corssac en 1294, Lo Peyrou de Corsac en 1385, Lou Peyrou de Crossac en 1515 (per l'ostau de campanha « modèrne ») Lo terrouer de Lasaguat en 1515, Le terr. de Las Aguas en 1752.
L'explicacion de Joan Arçac z-es contradictòria : lo nom latin d'òme Cursius, ambelh sufixe -acum, que fòrman un etime Cŭrtiacum. La vertat z-es que tant l'un coma l'autre nom d'òme pòdon arribar alh toponime, mas Cŭrtius sembla pus frequent. Dins un cas, la grafia z-es Corsac, dins l'autre Corçac.

## Istòria

En 1789, los vialatges de Briva e de Charençac dependián de la província de Velai, de la subdelegacion e seneschauciá delh Puei de Velai. A l'espiritual, Briva relevava de la paròcha de Sant Agrève delh Puei e Charençac de la paròcha de Sant Jòrge delh Puei. Après la revolucion, los dos venguèron de comunas, pueis, per ordenança delh 20 de mai de 1839, las doas comunas saguèron congreiadas e la chapluòc fixat a Briva [pasmens, la comuna pus petita]. La gleisa saguèt erigida en sucursala per decret delh 4 de junh de 1853.

## Administracion

Lista delhs cònsols successius :
| Periòde | Periòde | Identitat | Etiqueta | Qualitat |
| abrial de 2014 | (2026) | Gilles Delabre | divèrs centre | retirat de regent, conselhèir departamentau (2021-) |
| 1990 (eleccion parciala) | 2014 | Jean-Claude Ferret | PS | retirat de charjat d'ensenhament, conselhèir generau (1998-2015) |
| març de 1989 | 1990 | Jean-Jacques Bringold | UDF-PR | chap d'entrepresa, conselhèir generau (1992-1998) |
| març de 1977 | 1989 | Jean Prunayre | UDF-CDS | Director de mutuala, deputat (1966 → 1967), conselhèir generau (1985 → 1992) |
| 1972 | 1977 | Georges Gardès | | |
| març de 1971 | 1972 | Marcel Mialhe | | |
| 1956 | 1971 | Louis Exbrayat | SFIO | ortalan, conselhèir general delh Puèi de Velai Sud-Èst (1964-1971) |
| 1947 | 1956 | André Soulier | | |
| | 1947 | | | |
| Totas las donadas son pas encara conegudas. |||||

## Demografia
### Demografia de Briva, pueis de Briva e Charençac

modificar « persona »  v · d · m 
Evolucion demografica Populacion comunala actuala (2013): 4203, totala: 4419 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 388 | 322 | 275 | 399 | 413 | 1 117 | 1 292 | 1 327 | 1 289 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 331 | 1 401 | 1 612 | 1 441 | 1 554 | 1 600 | 1 512 | 1 448 | 1 625 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 571 | 1 772 | 1 392 | 1 315 | 1 344 | 1 757 | 1 606 | 1 640 | 1 725 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 022 | 2 880 | 3 713 | 4 069 | 4 399 | 4 356 | 4 118 | 4 111 | 4 146 4 339 |
| 2009 | 2010 |
| 4 188 4 385 | 4 231 4 446 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 4131 abitants e la densitat èra de 848,25 ab/km².

### Demografia de Charençac

modificar « persona »  v · d · m 
Evolucion demografica Populacion comunala actuala (2013): 4203, totala: 4419 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 439 | 400 | 446 | 471 | 613 | | | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | 4 118 | 4 111 | 4 146 4 339 |
| 2009 | 2010 |
| 4 188 4 385 | 4 231 4 446 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1836, la comuna sembla recensada amb Briva
* Las donadas recentas son las de la comuna entèira.

## Ligams extèrnes

* Briva e Charençac sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Briva e Charensac».
* 1 2 Augustin Chassaing, Antoine Jacotin Dictionnaire Topographique... de la Haute-Loire, p. 44-45 https://gallica.bnf.fr/ark:/12148/bpt6k392965/f80.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 117
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 115
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 66-67 https://gallica.bnf.fr/ark:/12148/bpt6k392965/f115.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 140
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 90 https://gallica.bnf.fr/ark:/12148/bpt6k392965/f139.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 143